Source: http://www.csmoradea.ro/events/bcl-etapa-10/
Timestamp: 2017-03-26 11:03:24+00:00

Document:
www.csmoradea.ro | BCL – Etapa 10 Home
CSM HomeFixturesCurrent Page BCL – Etapa 10 BCL – Etapa 10
KICK-OFF 18:30 59-65
Saratov, Sports Palace Kristall
CSM CSU Oradea a obținut un succes extrem de important în Basketball Champions League. Campioana României a învins la Saratov, pe terenul lui Avtodor, scor 65-59, în etapa a 10-a din faza grupelor. Este a 5-a victorie obținută de roș-albaștri în faza grupelor.
Partida a demarat cu Mirkovic, Pasalic, Zeno, Lucic și Denison. Amfitrionii au deschis jocul mai bine desprinzându-se la 10-2 în primele minute de joc. CSM-ul a replicat prompt reușind să anuleze deficitul și să treacă în avantaj pe tabela de marcaj, în pofida faptului că Branko Mirkovic a fost sancționat cu două greșeli personale. Bobe Nicolescu a avut un aport important sub coșul advers, iar la capătul primelor zece minute de joc scorul era de 18-14 în favoarea orădenilor.
Sfertul al 2-lea a demarat favoabil formației bihorene. Roș-albaștrii au reușit să se mențină în avantaj pe tabela de marcaj în pofida problemelor cu greșelile personale la Nicoară și a faptului că CSM-ul a intrat devreme în penalizare, dictându-se inclusiv un fault antisportiv. Lucic a desprins Oradea la zece lungimi cu o reușită de trei puncte, scor 31-21, însă Saratov a replicat cu o reușită similară. Gazdele au avut ultima reușită a reprizei, dar CSM CSU Oradea conducea cu scorul de 33-26 după 20 minute de joc efectiv.
Sfertul al 3-lea a demarat cu același cvintet pe care antrenorul Cristian Achim l-a folosit și la primul angajament al partidei. Roș-albaștrii au izbutit să se mențină în avantaj pe tot parcursul acestei secvențe. Martin Zeno s-a remarcat în faza ofensivă, marcând 13 puncte și bifând o pasă decisivă pentru punctele lui Denison. Oradea s-a apărat eficient și în această perioadă de joc, însă pe finalul sfertului a intrat în penalizare, cei de la Saratov marcând mai multe libere. La intrarea în sfertul decisiv scorul era de 48-43 în favoarea CSM-ului.
Minnerath izbutește un slam dunk în primul minut al secvenței decisive. Pasalic transformă de pe semicerc, după care rușii răspund cu aceeași monedă. Saratov preia conducerea pe tabela de marcaj după un fault tehnic dictat împotriva lui Pasalic. CSM-ul intră în penalizare din minutul 3 al secvenței, dar Mirkovic readuce Oradea în avantaj cu o reușită din afara semicercului. Nicoară este sancționat cu a 4-a greșeală personală fiind înlocuit. Zeno înscrie din zero grade pe sirenă. Ambele echipe pierd mai multe posesii, după care Minnerath înscrie pe recuperare ofensvă pentru a strânge la un punct cu trei minute înainte de final. Lucic înscrie de sus pe contraatac, dar Minnerath egalează de pe semicerc. Mirkovic marchează de la semidistanță, dar Zeno irosește două libere după un meci excepțional. Gazdele ratează, după care sunt sancționate cu fault tehnic. Mirkovic înscrie libera aferentă acestuia, după care Pasalic împarte două aruncări de pedeapsă pentru a desprinde CSM-ul la două posesii cu 18 secunde înainte de final.
Martin Zeno a totalziat 28 puncte, 6 recuperări, 2 intercepții, Uros Lucic a terminat cu 9 puncte, 5 recuperări, Muhamed Pasalic a bifat 9 puncte, 5 recuperări, iar Branko Mirkovic a izbutit 8 puncte, 6 pase decisive pentru CSM CSU Oradea. În replică, Nicolas Minnerath a terminat cu 25 puncte și 11 recuperări pentru Saratov. CSM CSU Oradea susține cel de-al 14-lea meci în actuala ediție a Basketball Champions League și cel de-al 10-lea în faza grupelor. Roș-albaștrii se deplasează la Saratov, pentru jocul cu Avtodor din cadrul Grupei B.
Formația pregătită de Cristian Achim se prezintă în Rusia după eșecul suferit la Pitești, în competiția internă. CSM-ul a câștigat precedentul joc disputat în Champions League, învingând campioana Israelului, pe teren propriu.
Avtodor a operat mai multe modificări în efectivul de jucători față de confruntarea tur. La echipa rusească au venit fundașul Sergey Bykov și pivotul Vince Hunter. În schimb, au plecat Artem Klimenko și Tomislav Zubcic.
Se anunță o misiune dificilă, starea de oboseală a întregii echipe fiind foarte ridicată. În plus, adversarul, chiar dacă nu parcurge cea mai fastă perioadă din punct de vedere sportiv, are calitate ce nu poate fi pusă la îndoială. Un aspect elocvent în acest sens constă în faptul că Avtodor Saatov este echipa cu cea mai mare medie de puncte marcate pe meci în actuala ediție a competiției după primele nouă etape din faza grupelor.
Sean Barnette și Andrei Mandache sunt indisponibili pentru acest meci și nu au însoțit echipa în deplasarea din Rusia.
În tur, CSM CSU Oradea a învins cu scorul de 96-85. Ambele echipe au câte 4 victorii și 5 înfrângeri în Grupa B din BasketballCL.
De notat că Saratov este cu două ore înaintea României. Așadar, meciul se va desfășura cu începere de la ora României 17:30 (ora locală 19:30). Partida este transmisă în direct la DigiSport.
Comentarii comments Previous Post BCL – Etapa 9 Baschet 10/07/2016
Next Post BCL – Etapa 11

References: CSM 

CSM 
 CSM 
 CSM 
 CSM 
 CSM